Bahasa Cia-Cia

Bahasa Cia-Cia atau Bahasa Buton Selatan ialah sejenis bahasa Austronesia yang ditutur di sekitar bandar Bau-Bau di selatan Pulau Buton di yang terletak di tenggara Pulau Sulawesi di Indonesia. Pada 2009, bahasa ini menarik perhatian dunia apabila bandar Bau-Bau menerima tulisan Hangul Korea untuk dijadikan sistem tulisan bahasa Cia-Cia.

Demografi 
Pada tahun 2005 dianggarkan ada 80,000 orang penutur bahasa Cia-Cia, 95% daripadanya beragama Islam yang juga bertutur dalam bahasa Wolio yang bertalian rapat dengan bahasa Indonesia. Bahasa Wolio semakin dilupakan sebagai bahasa penulisan kaum Cia-Cia, kerana bahasa Indonesia kini diajar dengan abjad Rumi di sekolah.

Taburan 
Bahasa Cia-Cia ditutur di Sulawesi Tenggara, Pulau Buton Selatan, Pulau Binongko, dan Pulau Batu Atas. Mengiut kisah lama, penutur bahasa Cia-Cia di Binongko berketurunan bala tentera Buton yang dikerah oleh Sultan Buton.

Nama 
Nama bahasa ini berasal dari perkataan cia yang bererti 'tidak'. Cia-Cia juga dipanggil bahasa Buton, Butung, atau Boetoneezen (dari bahasa Belanda) yang dikongsi dengan bahasa Wolio, dan bahasa Buton (atau Butung) Selatan.

Loghat 
Keadaan bahasa di pulau Buton rumit sekali dan kurang difahami secara teliti. Antara loghat-loghat Cia-Cia termasuk Kaesabu, Sampolawa (Mambulu-Laporo), Wabula dan Masiri. Loghat Masiri paling banyak kosa katanya berbanding loghat baku.

Tulisan 
Dahulunya, bahasa Cia-Cia menggunakan sebentuk tulisan Jawi bergelar Gundul yang tidak memiliki aksara untuk bunyi vokal. Pada 2009, bahasa Cia-Cia menarik perhatian dunia karena bandar Bau-Bau memutuskan agar tulisan hangul dari Korea digunakan untuk menulis bahasa Cia-Cia, dan mengajar anak-anaknya sistem tulisan baru ini berpandukan buku teks yang dihasilkan oleh Persatuan Hunminjeongeum. Institut tersebut telah bertahun-tahun bertungkus-lumus menyebarkan penggunaan abjad Korea kepada kaum-kaum minoriti yang tiada sistem tulisan sendiri di merata Asia. Walaupun begitu, berikutan masalah antara pihak Korea dengan pihak tempatan, institut yang bertanggungjawab dalam pengenalan sistem tulisan ini beredar pada 2012. Akan tetapi, tulisan Hangul masih terpakai dalam kalangan orang tempatan.

{|class=wikitable
|+Abjad Cia-Cia 
!Konsonan
| ㄱ || ㄲ || ㄴ || ㄷ || ㅌ || ㄸ || ㄹ || ᄙ* || ㅁ || ㅂ || ㅸ || ㅍ || ㅃ || ㅅ || ㅇ || ㅈ || ㅉ || ㅎ
|-
|Rumi ||g || k || n || d || dh || t || colspan=2| r, l || m || b || v || bh || p || s || tiada (awal), ', ng (tengah, akhir) || j || c || h
|-
|IPA || [ɡ] || [k] || [n] || [ɗ] || [d] || [t] ||colspan=2| [r], [l] || [m] || [ɓ] || [β] || [b] || [p] || [s] || -, [ʔ], [ŋ] || [dʒ] || [tʃ] || [h]
|-
!Vokal
| ㅏ || ㅔ || ㅗ || ㅜ || ㅣ
|-
|Rumi || a || e || o || u || i
|-
|IPA || [a] || [e] || [o] || [u] || [i]
|}
Dalam sistem tulisan Cia-Cia, aksara ᄙ bukan huruf berasingan. Konsonan /r/ dan /l/ tengah dibezakan dengan menulis huruf ㄹ tunggal untuk /r/ dan berganda untuk /l/. Huruf ㄹ berganda mesti ditulis dalam dua suku kata. Konsonan /l/ akhir ditulis dengan huruf ㄹ tunggal; untuk konsonan /r/ akhir, huruf vokal kosong ㅡ ditambah. Huruf vokal kosong (으) juga digunakan untuk /l/ awal. Dalam proses menyesuaikan hangul dalam struktur bahasa Cia-Cia, huruf ㅸ yang tidak terpakai dalam bahasa Korea digunakan untuk mewakili konsonan .

Contoh:
아디 세링 빨리 노논또 뗄레ᄫᅵ시. 아마노 노뽀옴바에 이아 나누몬또 뗄레ᄫᅵ시 꼴리에 노몰렝오.
adhi sering pali nononto televisi. amano nopo'ombhae ia nanumonto televisi kolie nomolengo.

Kosa kata

Angka 1–10

Kata kerja 
 부리 buri 'menulis'
 뽀가우 pogau 'bercakap'
 바짜안 baca'an 'membaca.'

Kata nama 
 까아나 ka'ana 'rumah'
 시골라 sikola 'sekolah'
 사요르 sayor 'sayur'
 보꾸 boku 'buku'

Ucapan 
 따리마까시 tarima kasi 'terima kasih'
 인디우미안노 indau miano Cia-Cia 'Saya orang Cia-Cia'
 인다우뻬엘루이소오 indau pe'elu iso'o 'Saya cinta awak'
 모아뿌이사우 moapu sia'u 'maafkan saya'
 움베 umbe 'ya'
 찌아 cia 'tidak'

Catatan

Rujukan 
 van den Berg, René. 1991. "Preliminary notes on the Cia-Cia language (South Buton)." In Harry A. Poeze and Pim Schoorl (eds.), Excursies in Celebes: Een bundel bijdragen bij het afscheid van J. Noorduyn als directeur-secretaris van het KITLV, 305-24. Leiden: KITLV.
 Mustafa Abdullah. 1985. Struktur bahasa Cia-Cia. Proyek Penelitian Bahasa dan Sastra Indonesia dan Daerah Sulawesi Selatan, Departemen Pendidikan dan Kebudayaan.

Pautan luar 
 
 
 Cia-cia: Sampolawa language on Globalrecordings.net
  Interview on the Cia-Cia's adaption of Hangeul 

Cia-Cia
Hangul
Bahasa di Indonesia
Bahasa Austronesia
Bahasa Melayu-Polinesia